Det var et drikkelag mellem tre mænd på et bosted for senhjerneskadede der gik helt galt i marts sidste år. En 38-årig og en 27-årig mand er tiltalt for grov vold mod en anden beboer. Ifølge anklageskriftet har de hældt brændbart væske ud over offerets mave, højre hånd og hans kønsdele, for derefter at sætte ild til det. Offeret fik tredjegrads forbrændinger på kønsdele, mave og højre hånd. Efterfølgende måtte han have flere hudtransplantationer på Rigshospitalet, hvor han var indlagt i en måned. Flere led på hans højre ringfinger og lillefinger måtte amputeres. Begge tiltalte nægtede sig skyldige i retten. Episoden skete efter at offeret var faldet bevidstløs om af druk. Han husker intet af hændelsen og kan derfor heller ikke udpege nogen gerningsmand. Byretten i Aalborg forventer, at der falder dom i sagen på mandag.
To hjerneskadede mænd fra Nørresundby er tiltalt for at have sat ild til en tredje mands mave og kønsdele. Den brutale sag var for byretten i Aalborg i dag.